อุลตร้าแมนโอเมก้า

อุลตร้าแมนโอเมก้า () เป็นละครโทรทัศน์โทคุซัทสึลำดับที่ 35 ของซีรีส์ชุด อุลตร้าแมน ผลิตโดยสึบุรายะ โปรดักชั่น เปิดตัววันที่ 24 เมษายน ออกอากาศครั้งแรกเมื่อวันที่ 5 กรกฎาคม ค.ศ. 2025

 ภาพรวม 
ซีรี่ส์ชุดนี้จะดำเนินเรื่องในจักรวาลที่โลก ไม่เคยมีการปรากฏตัวของไคจู หรือสัตว์ประหลาด และนักรบอุลตร้า มาก่อน จนกระทั่งมีมนุษย์ต่างดาวคนหนึ่งร่วงลงมาจากท้องฟ้า พร้อมกับการปรากฏตัวของสัตว์ประหลาด หรือ ไคจู และผู้รุกรานจากต่างดาวอย่างต่อเนื่องหลังจากนั้น ซึ่งชื่อของเขามีความหมายว่า "ที่สุด" โดยในเรื่องจะไม่มี หน่วยพิทักษ์โลก และนอกจากนี้ อุลตร้าแมนโอเมก้า ยังเป็นอุลตร้าแมนคนล่าสุดในรอบหลายปี ที่มีใบหน้าสีแดงต่อจาก อุลตร้าแมนซีเอิร์ธ และ อุลตร้าแมนเซต เบต้าแสมช ในส่วนของร่างต่อสู้ จะใช้ลูกเล่นแบบสวมใส่ชุดเกราะพร้อมอาวุธ ที่แปลงมาจากไคจูคู่หู ซึ่งมีต้นแบบมาจากสัตว์เทพ 4 ทิศในตำนานของญี่ปุ่น รวมถึงมีการกำหนดให้ตัวละครรองอย่าง โคเซย์ มีส่วนช่วยสนับสนุนการต่อสู้ให้กับตัวเอกด้วย

 เนื้อเรื่อง 
ในวันที่สงบสุขวันหนึ่งบนโลกที่ไม่เคยมีสัตว์ประหลาดมาก่อน มนุษย์ต่างดาวคนหนึ่ง ได้ร่วงลงมาจากท้องฟ้า เขาปรากฏตัวในร่างมนุษย์โลกและสูญเสียความทรงจำ ก่อนจะพบกับชายหนุ่มที่ชื่อว่า โฮชิมิ โคเซย์ โดยบังเอิญ พร้อมกันนั้นเอง ไคจูจากใต้ดิน ไกรม์ ก็โผล่มาอาละวาดทำลายเมืองในวันเดียวกัน ชายหนุ่มผู้มาจากอวกาศได้เข้าต่อสู้เพื่อช่วยผู้คนอย่างสุดกำลัง และเผยตัวตนในฐานะนักรบร่างยักษ์สีแดงในที่สุด หลังจากปราบไคจูสำเร็จ เขาก็นึกขึ้นมาได้ถึงชื่อของตนเอง นามนั้นคือ โอเมก้า แต่กระนั้นผู้คนก็ยังไม่ได้ไว้วางใจในตัวเขา นับจากวันนั้น เขาก็ตัดสินใจใช้ชีวิตภายใต้ชื่อ โอคิดะ โซราโตะ และมาอาศัยอยู่กับโคเซย์ เพื่อปกป้องมนุษยชาติต่อไป

 ตัวละคร 
 ตัวละครหลัก 
โอคิดะ โซราโตะ (オオキダ ソラト)
ตัวเอกของเรื่อง ร่างจำแลงมนุษย์ของอุลตร้าแมนโอเมก้า มีลักษณะเป็นชายหนุ่มผมยาว อายุประมาณ 20 ปลาย ๆ ร่างกายกำยำ หลังจากตกสู่พื้นโลกและสูญเสียความทรงจำ เขาก็เดินร่อนเร่ไปเรื่อย กระทั่งแอบเข้าไปในที่พักของโคเซย์โดยบังเอิญ แล้วแอบกินอาหารกลางวันของโคเซย์จนเกิดติดใจในอาหารของชาวโลก โซราโตะสามารถพูดภาษามนุษย์ได้ แต่กลับไม่รู้วัฒนธรรมของดาวโลกเลย จึงต้องศึกษาจากการแนะนำของโคเซย์ สิ่งเดียวที่คงเหลืออยู่แม้สูญเสียความทรงจำ นั่นคือหัวใจอันเที่ยงธรรมของเขา ซึ่งเห็นได้จากที่เขาเข้าต่อสู้กับไคจูทันที เพื่อช่วยทุกคนให้ปลอดภัย
เมื่อโซราโตะต้องการแปลงร่าง เขาจะแตะที่ศีรษะแล้วสะบัดมือไปด้านหน้า เป็นการเรียกใช้ โอเมก้าสลักเกอร์ และนำ โอเมก้าเมเทโอ มาประกอบเข้ากัน โซราโตะจะกลับคืนสู่ร่าง อุลตร้าแมนโอเมก้า ทันที  ขีดจำกัดเวลาในการต่อสู้ของโอเมก้ามีอยู่ 3 นาที ซึ่งการใช้พลังอุลตร้าแมน ทำให้ร่างกายเผาผลาญพลังงานมาก ทำให้โซราโตะรู้สึกหิวมาก ๆ ทุกครั้งหลังต่อสู้ ซึ่งความอยากอาหารนี้ ก็นับเป็นจุดอ่อนอย่างหนึ่งของเขา นอกจากนี้ แม้จะอยู่ในร่างมนุษย์ แต่โซราโตะก็ยังมีพลังกายที่เหนือกว่าคนปกติอยู่เช่นกัน 
อนึ่งชื่อ โอคิดะ โซราโตะ เป็นชื่อที่โคเซย์ตั้งให้แบบคิดสด มีความหมายว่า ผู้ร่วงมาจากผืนฟ้ากว้างใหญ่
โฮชิมิ โคเซย์ (ホシミ コウセイ)
ตัวรองของเรื่อง เด็กหนุ่มวัย 21 ปี อาชีพพนักงานคลังสินค้า พาร์ทไทม์ มีจิตใจดีและเอื้อเฟื้อเผื่อแผ่ เขาคือผู้ที่ช่วยเหลือและให้ที่พักพิงกับ โซราโตะ หรือ โอเมก้า หลังตกมายังโลกและความจำเสื่อม โคเซย์มักจะถูกโซราโตะไหว้วานให้ทำอาหารอยู่บ่อย ๆ และในช่วงต้นเรื่องเขาต้องปวดหัวกับความไม่รู้วัฒนธรรมโลกของโซราโตะ จึงต้องคอยแนะนำและดูแลไปในตัว ภายหลังเขาได้สนับสนุนโอเมก้าในการต่อสู้ ด้วยการเป็นผู้ควบคุม เมเทโอไคจู
อิชิโด อายูมุ (イチドウ アユム / 一道 歩)
นักชีววิทยาสาววัย 27 ปี ในสังกัด สถาบันวิจัยธรรมชาติสากล (NCFNR) ผู้เชี่ยวชาญด้านสัตว์ต่าง ๆ เธอได้รับมอบหมายจากหน่วยงานให้มาตรวจสอบสัตว์ประหลาด หรือ ไคจู ที่ปรากฏตัวขึ้นหลังการมาของโซราโตะ ทำให้เธอได้พบกับ โซราโตะ และ โคเซย์ มิตรภาพอันแน่นแฟ้นระหว่างทั้งสามคนก็ได้ก่อตัวขึ้นเรื่อย ๆ 
หลังจากสนิทสนมกันแล้ว โคเซย์ และ โซราโตะ ชอบเรียกเธอว่า พี่อายุ (アユ姉 , อายุเนะ)
อุตะ ซายูคิ (ウタ サユキ)

 เรเดิโอเพอร์โซนนาริตี้ 
ทันเกะ มาซารุ (丹下マサル)
ซานาโกอุจิ เรมิ (佐那河内レミ)

 NDF 
ไทระ คาซุยาสึ (タイラ カズヤス)

 ตัวละครอื่น ๆ 
มิยู (ミユ)
โอยะ ซาบุโร่ (オオヤ サブロウ)
นิชิกิ มิโกะ (ニシキ ミコ)
ซาซาโกะ (ササコ)
คามิยะ ยูตะ (カミヤ ユウタ)
โอคามิคุง (オオカミ君)
มินากาตะ ไดคิจิ (南方 大吉)
ยามาเนะ โชทาโร่ (山根 正太郎)
ชิโมยามะ ชูเฮย์ (志茂山 周平)
อาคาชิ นาริอากิ (アカジ ナリアキ)

 อุลตร้าแมนโอเมก้า 
นักรบยักษ์ร่างสีแดงจากอวกาศอันไกลโพ้น มีลักษณะเด่นคือใบหน้าสีแดง ร่างกายกำยำล่ำสัน กลางอกมี คัลเลอร์ไทม์เมอร์ ทรงห้าเหลี่ยม และอาวุธคู่ใจ โอเมก้าสลักเกอร์ ที่อยู่บนศีรษะ หลังจากที่ต่อสู้กับฝูงวักเซ็คต์จนทำลายรังของมันได้สำเร็จ เขาก็ถูกโจมตีโดยศัตรูปริศนา ก่อนจะร่วงลงสู่พื้นโลก และสูญเสียความทรงจำไป
เมื่ออาศัยอยู่กับโคเซย์ในฐานะมนุษย์โลกเขาจะใช้ชื่อว่า โอคิดะ โซราโตะ คอยต่อสู้เพื่อปกป้องมนุษยชาติจากเหล่าสัตว์ประหลาดและผู้รุกรานอย่างลับ ๆ  ขณะที่ อาหารอร่อย และ จิตใจที่ดีของชาวโลก ก็สร้างความประทับใจต่อดาวดวงนี้ให้กับเขาเช่นกัน นอกจากนี้โอเมก้ายังสามารถรวมร่างกับ เมเทโอไคจู ในรูปแบบของ อาวุธและชุดเกราะ ได้เช่นกัน
อนึ่งการต่อสู้ในร่างโอเมก้าบนดาวโลก ทำให้ร่างกายสูญเสียพลังงานมากกว่าปกติ โซราโตะจึงต้องกินอาหารเพื่อทดแทนพลังงานในส่วนนั้น ทุกครั้งที่กลับสู่ร่างมนุษย์เขาจึงหิวอยู่เสมอ

 ความสูง: 50 เมตร
 น้ำหนัก: 50,000 ตัน

 ร่างต่อสู้ 
เรคิเนสอาร์เมอร์ (レキネスアーマー)
ร่างต่อสู้ของโอเมก้าที่สวมเกราะเรคิเนส ที่ใช้ เรคิเนสเมเทโอ ในการเปลี่ยนพลัง มีเกราะสีน้ำเงินสลับแดงสวมที่ สลักเกอร์ และ ช่วงอกถึงแขนซ้าย เน้นต่อสู้ระยะประชิดด้วย เรคิเนสคาลิเบอร์ ควบคู่กับพลังจิตเป็นหลัก
ไทรกาลอนอาร์เมอร์ (トライガロンアーマー)
ร่างต่อสู้ของโอเมก้าที่สวมเกราะไทรกาลอน ที่ใช้ ไทรกาลอนเมเทโอ ในการเปลี่ยนพลัง มีเกราะสีเทาดำสลับเหลือง สวมที่สลักเกอร์ และช่วงอกถึงแขนขวา เน้นต่อสู้ด้วยความเร็วสูงแบบ Hit & Run มีอาวุธประจำร่างคือ ไทรกาลอนคลอว์
วาลจีเนสอาร์เมอร์ (ヴァルジェネスアーマー)
ร่างต่อสู้ของโอเมก้าที่สวมเกราะวาลจีเนส ที่ใช้
วาลจีเนสเมเทโอ ในการเปลี่ยนพลัง มีเกราะ    :สีแดงสลับทอง สวมที่สลักเกอร์ และ ช่วง อกเและแขนทั้งสองข้าง มีอาวุธประจำร่างคือ วาลจีเนสฮาลเบิร์ด
กาเมดงอาร์เมอร์ (ガメドンアーマー)
ร่างต่อสู้ของโอเมก้าที่สวมเกราะกาเมดง ที่ใช้กาเมดงเมเทโอ ในการเปลี่ยนพลัง มีเกราะสีเขียว สวมที่สลักเกอร์ และช่วงอกและแขนทั้งสองข้าง มีอาวุธประจำร่างคือ กาเมดงบัสเตอร์

 อุปกรณ์และไอเท็ม 
โอเมก้าสลักเกอร์ (オメガスラッガー)
อุปกรณ์แปลงร่างซึ่งเป็นอาวุธในตัวของโอเมก้า มีลักษณะเป็นมีดสั้นบูมเมอแรงก์สีแดง ติดตั้งอยู่บนศีรษะของโอเมก้า ใช้โจมตีได้ทั้งระยะประชิดและระยะไกล โดยโอเมก้าจะควบคุมการเคลื่อนที่ของมันด้วยคลื่นสมอง เมื่อต้องการแปลงร่าง โซราโตะจะติดตั้ง โอเมก้าเมเทโอ ที่ช่องด้านหลัง และดึงใบมีดลง ปีกด้านบนจะกางออก จากนั้นกดที่ไกเพื่อปลดปล่อยพลังงานแสง โดยปกติแล้ว โอเมก้าสลักเกอร์ จะซ่อนอยู่ในร่างของโซราโตะ ซึ่งเขาสามารถใช้มันเป็นอาวุธในร่างมนุษย์ได้เช่นกัน 
อุลตร้าเมเทโอ (ウルトラメテオ)
ไอเท็มลักษณะคล้ายคริสตัลรูปทรงห้าเหลี่ยม อันเป็นขุมพลังของโอเมก้า ภายในจะบรรจุพลังรูปแบบต่าง ๆ ทั้งสำหรับแปลงร่างและเปลี่ยนร่างต่อสู้ ปกติจะติดไว้กับสร้อยคอของโซราโตะ ซึ่งจะดึงออกมาติดตั้งกับสลักเกอร์ เมื่อต้องการใช้งาน
เรคิเนสคาลิเบอร์ (レキネスカリバー)
โหมดอาวุธดาบของเมเทโอไคจู เรคิเนส มอบพลังในการใช้ท่าโจมตีประเภท พลังจิต และ สายฟ้า ให้กับโอเมก้า
ไทรกาลอนคลอว์ (トライガロンクロー)
โหมดอาวุธกรงเล็บของเมเทโอไคจู ไทรกาลอน มีพลังการตัดที่เฉียบคม สามารถยิงคลื่นสะเทือน และใช้ใบมีดแสงได้ด้วยเช่นกัน
วาลจีเนสฮาลเบิร์ด (ヴァルジェネスハルバード)
โหมดอาวุธหอกผสมขวานของเมเทโอไคจู วาลจีเนส
กาเมดงบัสเตอร์ (ガメドンバスター)
โหมดอาวุธหน้าไม้ของเมเทโอไคจู กาเมดง

 พลังและท่าไม้ตาย 
โอเมก้าสลักเกอร์ (オメガスラッガー)
ท่าไม้ตายหลักของโอเมก้า เป็นท่าที่ใช้สลักเกอร์ ฟาดฟันศัตรูเข้าที่จุดตายอย่างเฉียบคม
ลำแสงเรติคลูด (レティクリュート光線)
ท่าไม้ตายลำแสงของโอเมก้า เป็นท่าที่รวมพลังงาน แล้วยิงลำแสงทำลายล้างออกมาในท่าไขว้แขนเป็นรูปกากบาท (+)
โอเมก้าสโคป (オメガスコープ)
ท่าที่โอเมก้าทำการประเมินลักษณะ และวิเคราะห์การเคลื่อนไหวของศัตรูที่พบ โดยเขาจะจ้องไปที่เป้าหมาย แบมือขวาพร้อมยื่นออกมาข้างหน้า และหมุนมือไปด้านขวาเล็กน้อย

 เมเทโอไคจู 
อสูรดาวตก (メテオカイジュウ , เมเทโอไคจู) สัตว์ประหลาดคู่หูของโอเมก้า เป็นพันธมิตรที่พึ่งพาได้ในการต่อสู้ ควบคุมโดยโฮชิมิ โคเซย์ เมเทโอไคจูสามารถมอบพลังที่หลากหลาย ให้กับโอเมก้า ในรูปแบบของ อาวุธที่มาพร้อมกับชุดเกราะ ทำให้โอเมก้าสามารถรับมือศัตรูได้ดียิ่งขึ้น ปกติจะอยู่ในสภาพ สลีปโหมด ซึ่งเป็นโหมดจำศีลในรูปแบบสัตว์ประหลาดขนาดเล็ก ก่อนจะแปลงเป็น ไคจูโหมด รูปแบบสัตว์ประหลาดร่างยักษ์ และโหมดอาวุธ เช่น คาลิเบอร์โหมด , คลอว์โหมด โดยกลายสภาพเป็นอาวุธและชุดเกราะสวมใส่ ให้โอเมก้าใช้ต่อสู้
อนึ่ง การควบคุมเมเทโอไคจูจะมีข้อจำกัดคือ โคเซย์สามารถควบคุมได้ทีละตัว และจะสูญเสียพลังงานในร่างกายไปมาก ทำให้มีอาการเหนื่อยและหิวเหมือนกับโซราโตะหลังแปลงร่าง

เรคิเนส (レキネス)
เมเทโอไคจูตัวแรกของโอเมก้า มีลักษณะคล้ายมังกร สีน้ำเงินสลับฟ้าและแดง ใช้พลังจิตอันแข็งแกร่งในการต่อสู้ สามารถแปลงสภาพเป็นดาบ เรคิเนสคาลิเบอร์ และชุดเกราะให้กับโอเมก้าได้
ไทรกาลอน (トライガロン)
เมเทโอไคจูตัวที่ 2 ของโอเมก้า มีลักษณะคล้ายเสือ สีเทาสลับดำและเหลือง เป็นนักสู้ที่ดุดัน โจมตีศัตรูด้วยพละกำลังมหาศาล และความเร็วที่เหลือเชื่อ สามารถแปลงสภาพเป็นกรงเล็บ ไทรกาลอนคลอว์ และชุดเกราะให้กับโอเมก้าได้
วาลจีเนส (ヴァルジェネス)

 สัตว์ประหลาดและมนุษย์ต่างดาว 
 สัตว์ประหลาดและมนุษย์ต่างดาวใหม่ล่าสุด 
อสูรหุ้มเกราะอวกาศ วักเซ็คต์ (宇宙甲獣 ヴァグセクト)
สัตว์ประหลาดอวกาศประเภทแมลง นิสัยดุร้าย มีอาวุธเป็นเกราะกระดองที่แข็งแกร่ง และหางที่มีพิษร้ายแรง มักอยู่รวมกันเป็นฝูง มีนางพญาเป็นผู้นำ โดยโอเมก้าได้บุกทำลายรังของพวกมันไปในช่วงต้นเรื่อง
สัตว์ประหลาดคลื่นความร้อน ไกรม์ (熱線怪獣 グライム)
สัตว์ประหลาดที่อาศัยอยู่ใต้ดิน มีลักษณะเด่นคือหัวที่มีเขาคล้ายกับสว่าน สามารถปล่อยคลื่นความร้อน และยิงลูกไฟโจมตีได้ เป็นไคจูตัวแรกบนโลกที่โอเมก้าปราบ
สัตว์ประหลาดทะเลพิษ โดกุริโดะ (水棲毒獣 ドグリド)
สัตว์ประหลาดคล้ายซาลาแมนเดอร์ สีดำสลับแดงและเหลือง สามารถพ่นพิษรุนแรงออกมาได้ ทำให้พืชผลของเกษตรกรเสียหายอย่างหนัก พวกโซราโตะจึงรีบมุ่งไปยังที่เกิดเหตุเพื่อหยุดยั้งมัน
อสูรงูในตำนาน พญางูยักษ์มิโคโตะ (伝説蛇獣 オオヘビヌシノミコト, โอเฮบินุชิโนะมิโคโตะ)
สัตว์ประหลาดจอมมุทะลุ เกดราโก้ (猛突怪獣 ゲドラゴ)

 สัตว์ประหลาดและมนุษย์ต่างดาวอื่น ๆ 
สัตว์ประหลาดดึกดำบรรพ์ โกโมร่า (古代怪獣 ゴモラ)
สัตว์ประหลาดทำลายล้าง มอนส์อาการ์ (破壊獣 モンスアーガー)
สัตว์ประหลาดใต้ทะเลลึก กุบิระ (深海怪獣 グビラ)
สัตว์ประหลาดโลหะหลอม เดมาก้า (熔鉄怪獣デマーガ)

 เพลงประกอบ 
เพลงเปิดเรื่อง
 "RIGHT EYES" 
ร้องโดย ASH
เพลงปิดเรื่อง
 "Missing Link" 
ร้องโดย MindaRyn feat. ASH

 รายชื่อนักแสดง 
 นักแสดงหลักและสมทบ 
คอนโด้ โชริ (近藤 頌利) รับบทเป็น โอคิดะ โซราโตะ
โยชิดะ ฮารุโตะ (吉田 晴登) รับบทเป็น โฮชิมิ โคเซย์
คุโด้ อายาโนะ (工藤 綾乃) รับบทเป็น อิชิโด อายูมุ

 ผู้ให้เสียง 
มากิ ชุนอิจิ (真木 駿一) ให้เสียงเป็น ทันเกะ มาซารุ
ฮัง เมกุมิ (潘 めぐみ) ให้เสียงเป็น ซานาโกอุจิ เรมิ

 นักแสดงรับเชิญ 
คิโนโมโตะ เรียว (木之元亮) รับบทเป็น โอยะ ซาบุโร่ (ตอนที่ 4)

 สูทแอคเตอร์ 
 อุลตร้าแมนโอเมก้า -  อิวาตะ ฮิเดโยชิ (岩田 栄慶)

 ผู้ให้เสียงภาษาไทย 
ธนกฤต เจนคลองธรรม พากย์เป็น โอคิดะ โซราโตะ
อิทธิพล มามีเกตุ พากย์เป็น โฮชิมิ โคเซย์
ศันสนีย์ ติณห์กีรดิศ พากย์เป็น อิชิโด อายูมุ

 รายชื่อตอน 
 ตอนที่ ชื่อตอน  ออกอากาศ  ออกอากาศ จีเอ็มเอ็ม 25ตอนเนื้อหาหลักตอนพิเศษ

 การออกอากาศ 
อุลตร้าแมนโอเมก้า ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียวในประเทศญี่ปุ่น ออกอากาศเมื่อวันที่ 5 กรกฎาคม ค.ศ. 2025

ในส่วนประเทศไทยผู้ที่ถือลิขสิทธิ์คือ เดกซ์ โดยได้เผยแพร่รูปแบบสื่อสตรีมมิ่งผ่านทางแอปพลิเคชันสตรีมมิ่งทั้ง ทรูวิชันส์นาว และ Flixer มีทั้งพากย์ไทยและคำบรรยายไทย ซึ่งได้เผยแพร่ในรูปแบบซิมัลคาสต์ หลังฉายจบตามเวลาในประเทศญี่ปุ่น นอกจากนี้ได้ออกอากาศทางช่องทีวีดิจิทัลจีเอ็มเอ็ม 25 หมายเลข 25 ในรายการ DEX Club Cartoon ทุกวันอาทิตย์เวลา 6:00 น. เริ่มวันที่ 31 สิงหาคม ปีเดียวกัน

 อ้างอิง 
 หมายเหตุ 

 เชิงอรรถ 
 ข้อมูลที่มา 

 ข้อมูลที่มา (ลิงก์) 

 แหล่งข้อมูลอื่น 
 เว็บไซต์อย่างเป็นทางการ
 เว็บไซต์ของทีวีโตเกียว


อ